tomron87/hebrew-wikipedia-sentences-corpus huggingface dataset:
השיר נוצר במקצב בוסה נובה שמנוגן על גיטרות, אך שני חברי הלהקה האחרים, קווין גודלי ולול קרם, לא אהבו את הרעיון לשיר והוא נזנח.
השיר, שיצא במאי 1975, צעד בראש מצעד הסינגלים הבריטי במשך שבועיים החל מ-28 ביוני.
בארצות הברית, האלבום הגיע למקום השני בבילבורד הוט 100 למשך שלושה שבועות.
בבריטניה הסינגל שוחרר בגרסתו המלאה של למעלה משש דקות; בארצות הברית ובקנדה הוא שוחרר בגרסה ערוכה של 3:42, ועם בי-סייד שונה.
השיר בביצוע להקת הרוק הבריטית הפריטנדרס, מופיע בפסקול הסרט האמריקאי "הצעה מגונה" משנת 1993.
השיר בביצוע להקת הטריפ הופ הבריטית אוליב , מופיע בפסקול של דרמת-הקומדיה האמריקאי "הדבר הטוב הבא" משנת 2000.
הלהקה האמריקאית Will to Power ביצעה גרסת כיסוי לשיר עבור אלבום האולפן השני שלה "Journey Home" משנת 1990. האלבום יצא לאור על ידי חברת התקליטים אפיק רקורדס, והגיע לעשירייה הפותחת במצעדי הפופ של ארצות הברית, קנדה, נורווגיה ופורטוגל.
הזמרת הוולשית בוני טיילר, הוציאה גרסת כיסוי לשיר מתוך אלבום האולפן ה-18 שלה "The Best Is Yet to Come", שיצא לאור ב-26 בפברואר 2021.
אריק סטיוארט - שירה, פסנתר חשמלי
גרהם גולדמן - גיטרה, גיטרה בס, קולות רקע
קווין גודלי - מוג, קולות רקע
Lol Creme - פסנתר, קולות רקע
קתי רדפרן - קולות רקע
מצעד (1975)מיקוםאוסטרליה (Kent Music Report)34בלגיה (אולטרה-טופ 50 פלנדריה)38ברזיל (שידור רדיו ברזילאי)3הסינגלים המובילים בקנדה (RPM)6הולנד (40 המובילים בהולנד)45הולנד (סינגל טופ 100)57ניו זילנד (RIANZ)30סינגלים בריטיים (OCC)11בילבורד הוט 100 בארצות הברית43 סינגלי קאש בוקס המובילים בארצות הברית24
מדינהתוארמכירותדנמרק (IFPI דנמרק)זהב45,000הממלכה המאוחדת (BPI)זהב400,000
הווידאו קליפ לסינגל בגרסתו האנגלית הוא הסרטון ה-32 הנפצה ביותר ביוטיוב, עם למעלה מ-3.7 מיליארד צפיות.
כמו כן, השיר הושמע למעלה מ-143 מיליון פעמים בספוטיפיי.
מלבד הגרסה המקורית, השיר תורגם ל-42 שפות אחרות, בין היתר הונגרית, צרפתית, גרמנית, ספרדית, שוודית, ספרנגליש ופורטוגזית ברזילאית .
הגרסה בעברית נקראת "אני גאמי בּר".
i-mode הוא תקן טכני ומודל עסקי שהומצא ומנוהל על ידי חברת DoCoMo היפנית לאספקת שירותים על גבי טלפונים סלולריים.
השירותים העיקריים הם אינטרנט סלולרי ודואר אלקטרוני על גבי הטלפון.
מבחינה טכנית הוא זהה ביכולותיו לתקן ה-WAP2 האירופי.
ההבדל המשמעותי הוא המודל העסקי לפיו חברת הסלולר מרוויחה בעיקר מגביה על תעבורת הנתונים ואילו ספקי התוכן גובים תשלום ישיר מהמנויים.
ה-i-mode הופעל לראשונה ביפן בשנת 1999 בהצלחה מרובה ומאז הופץ על ידה בעולם.
בישראל מופעל השירות על ידי חברת סלקום מאז ספטמבר 2005. למרות הציפיות לשחזור ההצלחה היפנית, בעולם לא נחל ה-i-mode הצלחה רבה.
בעוד שגופי התקינה ותעשיית הסלולר במערב התווכחו על האפיון והפריסה של שירותי תקשורת הנתונים (GPRS) והאינטרנט הסלולרי (WAP) פיתחה חברת NTT-DoCoMo, המפעיל הסלולרי הגדול ביותר ביפן תקנים משלה.
במסגרת זו היא פיתחה את ה-i-mode שנשען על תקני תקשורת הנתונים הייחודיים ליפן.
השירות הושק ביפן בפברואר 1999 והיווה הצלחה כבירה.
אלפי אתרי תוכן התאימו את עצמם לעבוד בתקן החדש ויפנים רבים התרגלו לגלוש באינטרנט באמצעות מכשיר הטלפון הסלולרי.
מספר גורמים עודדו הצלחה זו:
תופעת היוממות ששכיחה ביפן גורמת לכך שרבים מתושביה נוסעים במשך זמן רב כל יום במערכות התחבורה הציבורית ובעיקר ברכבות.
חברות הסלולר דאגו שהרשתות שלהם יכסו את האזורים הללו וכך התאפשר למנויים לנצל את זמן הנסיעה לעבודה או ללימודים כדי לגלוש באינטרנט.
הנגישות הנמוכה יחסית לאינטרנט - ביפן הייתה אז חדירה נמוכה יחסית של האינטרנט לבתים.
במקומות העבודה היפנים לא מקובל שעובדים גולשים לשימוש פרטי.
מסיבות אלו נוצר צימאון לאמצעי גישה נוח ונגיש לאינטרנט.
השליטה החזקה של חברות הסלולר בשוק - ביפן (בניגוד לאירופה) הרשת הסלולרית היא זו שמאפיינת ומגדירה את המכשירים ואת כל שאר הציוד.
מסיבה זו יכלה DoCoMo לכפות על כל יצרני הציוד את התקנים שלה באופן גורף ולהבטיח תאימות ורמת שירות גבוהה, מטרה שהושגה בעולם ה-WAP רק שנים רבות מאוחר יותר.
סיבות אלו, ובעיקר מודל חלוקת ההכנסות של DoCoMo עודדו יצירת אתרי תוכן ושירותים ל-i-mode.
לחברות ולאנשים פרטיים היה כדאי להקים אתרי i-mode מכיוון ש-DoCoMo לקחה עמלה מינימלית (כ-10%) מהתשלומים שהם גבו מהמנויים.
גם מתחריה של DoCoMo ביפן השיקו שירותים דומים (EZweb של KDDI ו-J-Sky של וודאפון יפן/J-Phone).
נכון ליוני 2005 יש ביפן 45 מיליון מנויים לשירות ה-i-mode מתוך כ-50 מיליון מנויי DoCoMo שמהוים מעט יותר ממחצית המנויים הסלולריים ביפן.
לאחר ההצלחה ביפן ניסתה DoCoMo לייצא אותה למדינות אחרות.
החלוצה באירופה הייתה המפעילה ההולנדית KPN בה יש ל-DoCoMo אחזקות ולאחריה Bouygues הצרפתית, Telefonica בספרד ו-Wind האיטלקית.
בהמשך באו מפעילים סלולריים מרוב מדינות אירופה ומספר מפעילים מהמזרח הרחוק.
רובם המשיכו לספק שירותים בטכנולוגיות המערביות במקביל ל-i-mode.
מלבד Bouygues בצרפת, אצל אף אחד מהמפעילים הללו לא נרשמה הצלחה מרשימה ל-i-mode.
נכון ליוני 2005, בכל המדינות הללו יש רק 5 מיליון מנויים בהשוואה למאות מיליונים בטכנולוגיית WAP (בשירותים כמו !Vodafone Live ו-T-Mobile t-zones).
ישנן מספר סיבות להבדל בין יפן לעולם:
חוסר נכונות לתשלום עבור תכנים - האזרחים במערב התרגלו לקבל תכנים בחינם, גם באינטרנט הביתי וגם באינטרנט בסלולר.
קשה לבעלי אתרים לגבות כסף על תכנים כאלו.
לדוגמה: אתר ynet ב-i-mode עולה כ-5 ש"ח בחודש בעוד שבשירותי ה-WAP של סלקום ופרטנר (OBox) הוא בחינם.
מיעוט מכשירים תומכים - יצרניות המכשירים המרכזיות במערב, ובראשם נוקיה לא מייצרות טלפונים תומכי i-mode (אם כי יש תוכנות i-mode על גבי מכשירי הסימביאן של נוקיה).
בהיעדרם, רוב שוק ה-i-mode מתבסס על מכשירים מהמזרח הרחוק שפחות מתאימים לקהל המערבי.
יש הטוענים כי הלחץ שייווצר על ידי המנויים יגרום לכך שגם יצרניות המכשירים המערביות יתמכו ב-i-mode.
בתחילתו היה ה-i-mode מבוסס על גרסאות מיוחדות שיצרה DoCoMo לפרוטוקולי התקשורת הנהוגים באינטרנט.
לפי הרעיון הבסיסי ניגש הטלפון לתכנים שמופיעים בדפים דמויי HTML בשפה שקרויה iHTML (נקרא בעבר cHTML או Compact HTML) שהיא גרסה מצומצמת יותר של HTML.
הטלפון ניגש לאתרי האינטרנט באמצעות פרוטוקולים דמויי TCP (בשם TLP) ו-HTTP (בשם ALP).
כאשר הותאם ה-i-mode לתקנים המקובלים בעולם הוא החל לעבוד בגרסאות TCP ו-HTTP הנפוצות במערב.
המתווך בין הטלפון לאינטרנט הוא שרת ה-i-mode שמנטר את כל התעבורה ואחראי לאינטגרציה עם אתרי התוכן החיצוניים.
שרת זה גם מציג למשתמש את תפריט ה-i-mode הראשי, מאחסן את תיבת ההודעות ושומר את הגדרות המשתמש.
חוות השרתים של DoCoMo כוללת 400 מחשבים שתופסים שטח של 4,600 מטר רבוע.
את התוכנה לשרתים מספקת חברת NEC.
החל משנת 2004 התחילה חברת קומברס הישראלית, בשיתוף עם DoCoMo להתחרות ב-NEC על אספקת שרתי i-mode.
IACS (נהגה - אייאקס; ראשי תיבות של International Annealed Copper Standard) הוא תקן השוואתי למדידת מוליכות חשמלית כאשר נקודת ההתייחסות היא המוליכות החשמלית של תיל נחושת אנלידית מסורתי להולכת חשמל.
המוליכות מבוטאת כאחוזים מרמת הסטנדרט.
100% IACS מייצגים מוליכות של 58 מגה-סימנס למטר (MS/m), המקביל להתנגדות של 1/58 אוהם, בתיל בעל חתך רוחב של מילימטר מרובע אחד.
בעוד נחושת אנלידית מבוטאת כ-100%, ונחושת רגילה מעט מעל זה, כסף יבוטא כ-120%, ומייצג את המוליכות הגבוהה ביותר.
לרוב, על מנת לבדוק מוליכות בצורה זאת, משתמשים במכשיר זרמי ערבולת, המאפשר מדידת שינויי מוליכות בחומרים לא מגנטיים.
הוא שרת חומת-אש מתוצרת חברת מיקרוסופט.
פירוש השם הוא Internet Security and Acceleration, מכיוון שהמוצר כולל גם רכיבי אבטחה (חומת אש) וגם רכיבי האצת-גלישה (פרוקסי).
המוצר בגרסתו הראשונה יצא לשוק בתחילת שנת 1997 כאשר הוא כולל רכיבי האצת-גלישה בלבד ושמו המסחרי היה Microsoft Proxy Server.
טכנולוגיית ההאצה מבוססת על פרוטוקול האצה רב עצמה בשם CARP שפיתחה החברה.
בסוף שנת 2000 יצאה לשוק גרסתו השלישית של המוצר, שכללה גם רכיבי אבטחה, ואז גם נטבע השם I.S.A.
שנשאר עם המוצר עד היום.
כיום משווק המוצר בגרסתו החמישית I.S.A.
Server 2006 והגרסאות הבאות נמצאות בשלבי פיתוח.
הפיתוח של המוצר כבר מראשיתו נעשה במרכז הפיתוח של החברה בחיפה.
בשנת 2006 רכשה מיקרוסופט את חברת ההזנק הישראלית Whale Communications, במטרה לשלב את טכנולוגיית הגישה המאובטחת שלה במוצרי האבטחה של מיקרוסופט.
מבחינה מסחרית, ISA על שלל גרסאותיו נמכר במאות מיליוני דולרים, אך במובנים מסוימים נופל ביכולותיו בהשוואה למוצרי אבטחה מבית צ'קפוינט או סיסקו.
מעט חברות משתמשות במוצר כפתרון חומת אש עצמאי, אך חברות רבות משלבות את ISA עם מוצרי אבטחה אחרים בתצורות "גב-אל-גב" שונות או כפתרון האצת-גלישה בלבד.
Server 2006 היא הגרסה הנוכחית של המוצר, שיצאה לשוק ברבעון השני של שנת 2006 ופותחה במרכז הפיתוח של מיקרוסופט בחיפה בראשותו של אבי נתן.
שרת ISA 2006 מתוכנן לפעול על מערכת ההפעלה חלונות 2003 וחלונות 2003 R2, אך לא על חלונות 2000. הפיתוח של המוצר כולל גם תאימות לשרת חלונות 2008 (לונגהורן) אך מכיוון ששרת זה לא יצא לשוק עד שחרור המוצר, הוא אינו כולל תמיכה רשמית בו בשלב זה.
שרת ISA 2006 הוא שרת חומת אש הכולל יכולות Stateful Inspection בכל שכבות הרשת, חיבור מאובטח מרחוק בטכנולוגיית VPN, האצת גלישה באמצעות מטמון קדמי ואחורי ותמיכה בתצורות אשכול מגוונות.
המוצר כולל שיפורים משמעותיים ביחס לגרסאות הקודמות,
i24NEWS היא רשת ערוצי חדשות שהחלה את דרכה ב-2013, ומשדרת מישראל לכל העולם באנגלית, צרפתית וערבית, והחל מיוני 2024 גם בעברית.
מטרת הערוץ היא להוות משקל נגד לערוצי חדשות בין-לאומיים אחרים תוך שימת דגש על נקודת המבט הישראלית.
אולפני הערוץ ממוקמים בנמל יפו, ולצידם אולפנים ונקודות שידור בארצות הברית, צרפת, איחוד האמירויות ומרוקו.
לערוץ נטייה לימין הפוליטי בישראל.
בישראל, ערוץ החדשות i24NEWS בעברית זמין באפיק 15 ב־yes+, STING+, HOT, NEXT TV, סלקום TV+, פרטנר TV+ וב־FreeTV.
הערוצים בשפות הזרות משודרים ב-HOT באפיקים 34 ו־200 בשפה האנגלית, וב-144 בשפה הצרפתית (הערוץ בערבית שודר עד עליית הערוץ בעברית); החל מאוקטובר 2023 גם ב־yes+,פרטנר TV+ ו-STING+ באפיקים 118 בשפה האנגלית ו־119 בשפה העברית; בסלקום TV+ באפיק 94 באנגלית, באפיק 95 בצרפתית ובאפיק 96 בערבית
הערוץ משודר בישראל גם בFreeTV, בשפות עברית, אנגלית, וצרפתית.
הערוץ נוסד על ידי איש העסקים היהודי-צרפתי פטריק דרהי, לשעבר האיש העשיר בישראל, אשר בין שאר עסקיו הוא גם הבעלים של הוט; ונוהל מיומו הראשון על ידי פרנק מלול, בכיר לשעבר בערוץ France 24 ובחברת האם שלו AEF.
הערוץ משדר בשלוש שפות במקביל: אנגלית, צרפתית וערבית וזאת על פי המודל של ערוץ France 24 הצרפתי.
השידור מועבר באמצעות לוויין, כבלים ודרך האינטרנט.
בתחנה מועסקים כ-400 עובדים, רובם בישראל וחלקם מוצבים במקומות שונים בעולם.
הערוץ החל לשדר ב-17 ביולי 2013, כאשר בין מגישיו היו לוסי אהריש, אשר עזבה את הערוץ בינואר 2016, וג'ייסון דנינו-הולט.
סלימאן א-שאפעי מתפקד כמנהל השידורים בערבית, סטיבן קאלו כמנהל השידורים בצרפתית, ועופר פרצמן-שמר כמנהל השידורים באנגלית.
השקתו הרשמית של הערוץ נערכה ב-5 בנובמבר 2013.
ערוצי i24NEWS באנגלית, צרפתית וערבית משודרים בכל רחבי העולם, הן באמצעות ספקיות כבלים וסטרימינג, והן בלוויינים פתוחים.
שידורי הערוץ מועברים כיום במסגרת טלוויזיה רב-ערוצית באירופה (בצרפת, בלגיה, לוקסמבורג, שווייץ, ספרד, פורטוגל פולין ועוד) ובמדינות שונות באפריקה.
הערוץ משודר גם באמצעות מספר לוויינים המכסים את אירופה, אפריקה, המזרח התיכון, ואזורים מסוימים באסיה.
בפברואר 2015 דווח כי הערוץ שוקל להתחיל לשדר גם בספרדית.
החל משנת 2017 משדר הערוץ במספר ספקיות כבלים ולוויין בארצות הברית, בהן Spectrum, Mediacom, Optimum, Xfinity, SuddenLink ועוד.
לאחר חתימת הסכמי אברהם, יצר הערוץ שיתופיי פעולה עסקיים ואופרטיביים עם גופי מדיה באיחוד האמירויות.
בינואר 2021, הפך לערוץ הראשון המשדר מישראל וזמין באיחוד האמירויות ובמדינות נוספות במפרץ, באמצעות הספקיות Etisalat ו-DU.
החל מאוקטובר 2021 הערוץ באנגלית של i24NEWS זמין גם באוסטרליה.
הערוץ ניסה במשך זמן רב להביא לאישור עלייתו לאוויר בישראל, אשר נמנעה עקב הבעלות הכפולה של בעליו, פטריק דרהי, גם על הערוץ וגם על הוט.
במאי 2016 אושרה הצעת חוק שהוגשה על ידי ח"כ נחמן שי המסדירה את עלייתו לאוויר של הערוץ בישראל.
על פי החוק, לא יתאפשר לערוץ לשדר בעברית.
ב-29 במאי 2017 אישרה הכנסת את ההצעה.
ב-29 בינואר 2017 הודיע הערוץ על התרחבותו לארצות הברית, כך שב-13 בפברואר יתחיל לשדר גם מהדורה לקהל אמריקאי.
ב-29 באוגוסט 2018 החלו שידורי i24NEWS לראשונה בישראל בשני ערוצים: באנגלית ובצרפתית, אבל רק דרך HOT.
וב-9 באוקטובר 2018 גם בערבית.
בשנת 2021 קיבל הערוץ רישיון שידורים באיחוד האמירויות ופתח אולפנים בקריית התקשורת של דובאי.
בשנת 2022 השיק הערוץ את פעילותו במרוקו ופתח שני סניפים ברבאט ובקזבלנקה.
בינואר 2024 פורסם כי קבוצת i24NEWS תשיק ערוץ חדשות רביעי בשפה העברית והוא החל את שידוריו ב-30 ביוני 2024. בראש הערוץ עומד העיתונאי ישראל טויטו, אשר שימש בעבר מנכ"ל חדשות 13. העיתונאית מירי מיכאלי נבחרה להוביל את המהדורה המרכזית של הערוץ ומונתה למגישת המהדורה.
אורי קואל עזב את חדשות 13 לטובת i24NEWS ונבחר להגיש את התוכנית "הישראלים".
באפריל 2024 הודיע צבי יחזקאלי על פרישתו מערוץ 13 והצטרפותו לערוץ כפרשן בכיר ומגיש תוכנית בשם "הערביסטים".
בהמשך הצטרפו ניב גלבוע, דניאל רוט-אבנרי, ובאפריל 2024 הודיעה נוה דרומי על פרישה מערוץ 14 והצטרפות לערוץ.
במאי 2024 הכריז אלירז שדה על הצטרפותו לערוץ כמגיש מהדורת חדשות הלילה, "מדברים חדשות".
ביוני 2024 הודיע כתב ידיעות אחרונות לענייני צבא וביטחון יוסי יהושוע על הצטרפותו לערוץ כפרשן צבאי, במקביל לתפקידו בידיעות אחרונות.
לאורך תקופת ההקמה ואף מעט לאחר מכן, בערוץ גייסו שורה של עיתונאים, מגישים, פרשנים וכתבים ממגוון כלי תקשורת, בהם אבישי גרינצייג, עמיחי שטיין, נדב אלימלך, לי עייש, סיון סיסאי, טל שנהב, ברוך ידיד, ורבים אחרים.
בינואר 2025 שני עיתונאים מובילים הודיעו על הצטרפותם ל-i24NEWS: הראשונה מיכל רבינוביץ', שהייתה עד אז מגישת המהדורה המרכזית של תאגיד השידור הציבורי כאן 11, ומעט אחריה הודיע שרון גל כי הוא עוזב את ערוץ 14 ומצטרף ל-i24NEWS,כמגיש רצועת השעה 19:00.
החל מעליית הערוץ המשדר בעברית, השידורים החיים בערוצים המשדרים בשאר השפות (אנגלית, צרפתית וערבית) מתקיימים בימים ראשון עד חמישי בשעות 17:00 עד 23:00, כשבשאר הימים והשעות נקלט הערוץ בעברית עם כתוביות בתרגום סימולטני (בשידורי האינטרנט בלבד).
בספטמבר 2024, על רקע המלחמה שפרצה בשבעה באוקטובר, עלו קריאות מצד חברי פרלמנט ואנשי ציבור צרפתים מהצד השמאלי של המפה הפוליטית, לאסור את שידורי הערוץ הצרפתי של i24NEWS במדינה, בעקבות מלחמת חרבות ברזל, ונטיית הערוץ לכאורה לסיקור המצדד בנרטיב הישראלי.
בינואר 2025 מונתה רונית גנון-עמית למנכ"לית רשת i24NEWS.
היא החליפה בתפקיד את פרנק מלול, שקודם לתפקיד יו"ר הקבוצה, לאחר ששימש מנכ"ל i24NEWS מיום הקמת הרשת.
בדצמבר 2025 החברה האם שמחזיקה בערוץ, אלטיס, הודיעה על הפסקת השקעה בערוץ ודרהי ישקיע בו בצורה ישירה, תוך ביצוע קיצוצים.
תוכניות ומגישים בערוצים הבינלאומיים של i24NEWS
לוח השידורים של i24NEWS משלב מבזקי חדשות המשודרים מדי שעה, לצד תוכניות אקטואליה, אירוח ומגזין בנושאים שונים.
ערוץ i24NEWS החל את שידוריו בעברית ב־30 ביוני 2024, ומשדר מהדורות חדשות ומשדרי אקטואליה לאורך היום.
מנהל הערוץ בעברית הוא ישראל טויטו.
בין עיתונאי הערוץ: מירי מיכאלי, צבי יחזקאלי, נוה דרומי, שרון גל, מיכל רבינוביץ', אבישי גרינצייג, אלירז שדה, ניב גלבוע, אורי קואל ודניאל רוט אבנרי.
בערוץ בשפה האנגלית משודרת מדי ערב בשעה 20:00 (שעון ישראל) התוכנית "The Rundown", מהדורת חדשות בשילוב אורחים ופרשנים, העוסקת בנושאים פוליטיים, מדיניים, כלכליים, ביטחוניים וחברתיים.
מידי ערב בשעה 19:00 (שעון ישראל) משודרת התוכנית Middle East Now בהגשת לורה סלייר, העוסקת בנושאים אקטואליים, מדיניים וחברתיים במזרח התיכון.
Holy Land Uncovered, בהגשת אמילי פרנסיס, הוא מגזין שבועי העוסק בהיסטוריה, דת ואמונה.
חדר החדשות של i24NEWS מציע מהדורות חדשות שעתיות.
בין העיתונאים הבולטים בערוץ: ניקול צדק, בניטה לוין, נטשה קירצ'יוק, דייוויד מטלין, אלי הוכנברג, ועוד.
בערוץ בשפה הצרפתית של i24NEWS משודרת מדי ערב בשעה 20:00 התוכנית Le Prime בהגשת העיתונאי ז'אן-שארל בנון.
מיד לאחריו תוכנית הדיבייט הסוערת GGMO בהגשת דוד נאמן, המארח מספר אורחים לפאנל סוער בנושאים בוערים.
העיתונאי מתיאס ענבר מגיש תוכנית שבועית בנושא ביטחון בשם DEFENSE.
העיתונאית נטלי נגר מגישה תוכנית אקטואליה שבועית.
בין תוכנית הדגל ב-i24NEWS בשפה הערבית ניתן למצוא את מהדורת החדשות המרכזית, המשודרת מדי ערב בשעה 20:00 (שעון ישראל) בהגשת העיתונאים לורין ווהבי ואדהם חביבאללה.
אנסאם סלמאן מגישה מגזין אקטואליה שבועי העוסק באירועים החמים במפרץ, ההתפתחויות המדיניות והסיפורים המעניינים בשבוע החולף.
בתוכנית "הדיבייט היומי" מתארחים מידי ערב פרשנים מובילים לשיחה סוערת בנושא בוער, כאשר כל אורח מייצג נקודת מבט אחרת בסוגיה.
iAd הייתה פלטפורמת פרסום שפותחה על ידי אפל עבור האייפון, אייפוד טאצ' והאייפד.
הפלטפורמה למכשירים מאפשרת למפתחי צד שלישי להטביע פרסומת ישר לתוך היישומים שלהם.
אפל הכריזה ב־8 באפריל 2010 ש-iAd היא חלק ממערכת ההפעלה של אפל iOS 4 שפורסמה ב־1 ביולי 2010. iAd הוכרזה על ידי אפל בכנס בתאריך 7 ביוני 2010, עם גרסת האייפד שהופיעה באותה שנה.
פלטפורמת iAd נועדה להתחרות עם שירות הפרסום הסלולרי AdMob של גוגל.
בדומה ל־iAd ,AdMob מאפשרת שילוב פרסומות ביישומים שנמכרו ב־App Store.
אם המשתמשים לוחצים על הבאנר של iAd, מופיעה פרסומת במסך מלא בתוך היישום, בניגוד למודעות אחרות ששולחות את המשתמש לתוך דפדפן האינטרנט Safari.
מודעות הבטיחו להיות יותר אינטראקטיביים מאשר בשירותי פרסום אחרים, ומשתמשים יוכלו לסגור אותם בכל עת, ולחזור למקום בו עזבו את האפליקציה שלהם.
סטיב ג'ובס, מנכ"ל אפל דאז ציין בתחילה כי אפל תקבל על 40% מהכנסות הפרסום ו־60 האחוזים הנותרים ישולמו למפתחים האחרים.
הסכום שמשולם למפתחים עלה מאז ל־70%.
ב-30 ביוני 2016 הכריזה אפל על הפסקת השירות ועל העברתו ל-Apple News Advertising ו-App Store Search Ads.
מרץ 2010 – רכישת Quattro Wireless, המתמחה בפרסום סלולרי.
1 ביולי 2010 – פלטפורמת iAd הושקה בiOS 4.0 לאייפון ולאייפוד טאצ'.
נובמבר 2010 – התחלת פרסום מודעות לאייפד.
דצמבר 2010 – הושקה בבריטניה ובצרפת.
ינואר 2011 – ההשקה בגרמניה.
פברואר 2011 – הורדת הכמות המינימלית של חוזה פרסום ל-500,000$ כדי למשוך מפרסמים קטנים יותר.
8 ביולי 2011 – הורדת הכמות המינימלית של חוזה פרסום ל-300,000$ כדי לחזור לכמה לקוחות גדולים שהלכו למתחרה.
פברואר 2012 – הורדת הכמות המינימלית של חוזה פרסום ל-100,000$ כדי להתמודד ביעילות עם גוגל.
מפתחים של פרסום הסלולרי של אפל מקבלים כעת 70% מהכנסות הפרסום.
איזראל ברודבאנד קומפני (2013) בע"מ , המוּכּרת במותג "IBC אנלימיטד", היא חברת תקשורת ישראלית, אשר נוסדה בשנת 2013 ומספקת שירותי תשתית תקשורת בישראל.
מנכ"ל החברה הוא יוסי חבר.
בשנת 2010 יזמה חברת החשמל פיילוט לחיבור סיבים אופטיים על גבי תשתיות חברת החשמל בקריית שמונה.
בעקבות הפיילוט החליטה ממשלת ישראל להתיר לחברת החשמל להקים חברת תקשורת פרטית, אשר תפרוס תשתית באופן בלעדי על גבי רשת החשמל של חברת החשמל.
בשנת 2011 החל תהליך מכרזי ארוך לבחירת השותפים במיזם, אשר בסופו נבחרו מספר חברות - Via Europa, חברת החשמל, רפק תקשורת ותשתיות, נכסי זיסאפל, באטמ תקשורת מתקדמת - שהיוו מַאֲגָד (קונסורציום) של משקיעים, להקמת חברת התשתית ביחד עם חברת החשמל.
חודש לאחר מכן התחילה החברה בפיילוט חיבור בניינים בטירת כרמל, ובאוגוסט 2014 החלה לבצע חיבורים מסחריים ראשונים בבאר-שבע.
במהלך 2015 המשיכה את פריסת הסיבים האופטיים לערים נוספות.
בינואר 2016, התפטר דני לאובר, אז מנכ"ל החברה, מתפקידו.
עקב כך הפך יו"ר הדירקטוריון, דורון כהן, למנהל החברה בפועל.
בספטמבר 2016 החלה החברה בתהליך מציאת משקיע.
כחלק מהתהליך פנו חברות ישראליות ובינלאומיות לחברה במטרה לבחון אפשרויות של מיזוג ורכישה.
באוגוסט 2018 רכשה סלקום 70% ממניות אנלימיטד (חברת החשמל המשיכה להחזיק ב-30% הנותרים).
בדצמבר 2018 נכנסה קרן תשתיות ישראל למיזם, והחזיקה ב-35% מהמניות, לצד סלקום (35%) וחברת החשמל (30%).
בספטמבר 2020 הוסכם על הצטרפות חברת HOT למיזם, בהשקעה של 170 מיליון ש"ח, כך ש-30% ממנו יישארו בבעלות חברת החשמל, ו-70% הנותרים יהיו בבעלות שווה של קרן תשתיות ישראל, סלקום ו-HOT.
באוקטובר 2025 מכרו קרן תשתיות ישראל, סלקום ו-HOT את החלק שבבעלותם לקבוצת הפניקס, מור בית השקעות, קרן נוי ובעלי מניות פרטיים, לפי שווי חברה של 2.1 מיליארד ש"ח.
החברה פועלת על ידי פריסת סיבים אופטיים על גבי רשת החשמל של חברת החשמל ומחברת את לקוחותיה בשוק העסקי והפרטי לתשתיות של סיבים אופטיים, המגיעות עד לביתם (FTTH).
לתשתית הסיבים האופטיים של אנלימיטד יכולת גלישה במהירות סימטרית (מהירות גלישה אחידה בעת העלאת והורדת קבצים) (עד לתחילת 2020 שסלקום נכנסה כשותפה), 1 ג'יגה, ובעבר החברה אפשרה גלישה באינטרנט במהירות הגבוהה בישראל, עד להשקתן של חבילות 2.5 ג'יגה לשנייה בחברות פרטנר ובזק.
החברה היא אחת משלוש החברות שקיבלו רישיון מפ"א (מפעיל פנים ארצי) כללי ממשרד התקשורת, לצד "בזק" ו-HOT.
רישיון זה מתיר לחברה לפרוס את תשתית הסיבים האופטיים על גבי רשת החשמל של חברת החשמל באופן בלעדי.
באוקטובר 2022 הכריזה החברה כי חצתה את רף מיליון משקי הבית בפריסה ארצית ב-93 יישובים והחלה בפריסה ושדרוג הרשת לטכנולוגיה מתקדמת, המאפשרת בין היתר גלישה סימטרית של עד 10 ג'יגה.
תשתית החברה מבוססת על סיבים אופטיים עד-הבניין FTTB) Fiber To The Building) או FTTH) Fiber To The Home), כתלות בבניין אותו מחברים.
ארכיטקטורת הרשת היא Active Ethernet) P2P) וכדי לממשה משתמשת החברה בציוד אקטיבי של חברת סיסקו.
בחלק מהמקומות מסתמכת על פריסת הסיבים של סלקום המשתמשת בארכיטקטורת (GPON (passive Ethernet ובכך לא מאפשרת מהירויות הורדה והעלאה סימטריות.
החברה מספקת את שירותיה דרך ספקיות האינטרנט השונות.
השירותים העיקריים של החברה הם:
שירותי HSI) High Speed Internet) ללקוחות פרטיים וללקוחות עסקיים בקצבי מהירות סימטריים הנעים בין 100 Mbps ל-1 Gbps.
שירותי תמסורת (Transmission) ללקוחות עסקיים ולמוסדות ממשלתיים.
Integrity-Aware Parallelizable Mode הוא מצב הפעלה של צופן בלוקים סימטרי, שפותח ב-2001 על ידי Charanjit Jutla מ-IBM, המספק הצפנה מאומתת מוכחת ויעילה עם תמיכה במקביליות.
האלגוריתם משתמש בצופן בלוקים כמו AES כבסיס, איתו הוא גם מצפין וגם מאמת כל מסר באורך שרירותי בריצה אחת, תוך שימוש בשני מפתחות הצפנה ווקטור אתחול.
IAPM הוא האלגוריתם הראשון שהומצא המספק הצפנה מאומתת בריצה אחת והוא יעיל מאוד בהשוואה למצבי הפעלה אחרים.
בשיפורים אחדים מגיע למהירות כמעט כמו של הצפנה לא מאומתת.
מסיבה זו כונה "הצפנה עם אימות כמעט בחינם".
האלגוריתם הוצע ל-IPSec והוא פטנט רשום של IBM וייתכן אף של אחרים, מסיבה זו השימוש בו בעייתי.
Charanjit Jutla המציא למעשה שני אלגוריתמים דומים, על שניהם רשום פטנט והוכח שהם בטוחים תחת ההגדרות הסטנדרטיות, בהנחה שצופן הבלוקים בטוח.
והם: Integrity-Aware CBC (בקיצור IACBC) שהוא למעשה CBC משופר, שבו נוספה טכניקה הקרויה 'הלבנה' (whitening) שהיא פעולת XOR לפני ואחרי הצפנת כל בלוק עם גרעין אקראי מסוים שנגזר מווקטור האתחול.
חסרונו כמו כל מצב המבוסס על CBC שאינו תומך במקביליות, כי כל בלוק תלוי בקודמו.
השני IAPM דומה יותר למצב ECB משופר, מיישם טכניקת הלבנה דומה, אך יתרונו בכך שהוא מאפשר הצפנה מקבילית ולכן עיקר ההתעניינות בו כיוון שהוא יעיל יותר.
אלגוריתם OCB הוא וריאציה משופרת של IAPM.
הצפנה מאומתת נולדה עקב צורך מעשי להבטיח לא רק את סודיות המידע העובר ברשת אלא גם את שלמותו.
כך שתוקף זדוני לא יוכל להתערב, לשנות, למחוק או להוסיף בלוקים של טקסט מוצפן מבלי שהמשתתפים יבחינו בכך.
בתחילה הצפנה מאומתת לא הייתה מוגדרת היטב מבחינה תאורטית ואנשים נטו לפתח שיטות אד הוק, כיום קיימות הגדרות קונקרטיות להצפנה מאומתת בטוחה.
השיטה הישירה נקראת 'בנייה גנרית' והיא שילוב של שני פרימיטיבים קריפטוגרפיים נפרדים כמו: מצב הפעלה CBC עם MAC באופן שכל אחד מהם פועל עצמאית.
ישנן כמה דרכים לעשות זאת, מהן די מהירות למשל HMAC.
מצב ההפעלה המועדף מהיבט של יעילות הוא CTR בגלל תמיכה מובנית במקביליות.
הדרכים הישנות פועלות בשתי ריצות ואינן יעילות, מסיבה זו נעשים מאמצים למצוא דרכים חלופיות יותר יעילות.
ישנן כמה סיבות מדוע הצפנה מאומתת מועדת לשגיאות.
טעות נפוצה אחת היא להשתמש במפתח הצפנה משותף גם לאימות.
טעות אחרת היא לנסות להבטיח שלמות על ידי פונקציית גיבוב לא קריפטוגרפית ללא מפתח הצפנה.
הוכח שגישות מסוג זה כמעט כולן ניתנות לפריצה בקלות ולמרות זאת הן קיימות.
גרסת WEP המקורית למשל כללה אלגוריתם אימות לא בטוח כלל שפעל עם קוד תיקון שגיאות CRC.
טכניקת ההלבנה עושה שימוש בסדרה של ערכים בלתי תלויים הדדית (pairwise independent sequence) אותם מפיקים מווקטור האתחול באורך סיביות כאשר מתייחס לאורך בלוק הצופן בסיביות (128 במקרה של AES).
המפתח לצורך ההלבנה הוא .
Jutla הציע שתי דרכים להפקת הערכים לצורך ההלבנה.
תחילה 'מותחים' את וקטור האתחול לווקטור פסאודו-אקראי חדש בגודל שנקרא 'גרעין', על ידי הצפנה רקורסיבית עם מפתח ההצפנה לפי הנוסחה כאשר .
הערך מייצג את מספר הבלוקים של המסר לאחר שחולק לבלוקים בגודל סיביות והפונקציה היא לוגריתם בבסיס 2. הפונקציה היא צופן הבלוקים עם המפתח .
לדוגמה אם בלוקים אז , דהיינו נדרשים 9 קריאות לצופן הבלוקים להכנת הגרעין האקראי (הווקטורים בגודל 128 סיביות כל אחד).
עם הגרעין האקראי מכינים 'מסכת הלבנה' (whitening mask) שהיא סדרה של ערכים בגודל 128 סיביות כל אחד.
לצורך כך משתמשים ברעיון של קוד גריי בשיטה שנקראת סכום-xor.
הסימן מייצג סכום-xor דהיינו הסכום .
הערך מייצג את הסיבית של האינדקס .
הדרך השנייה היא בשיטה אלגברית.
תחילה בוחרים מספר ראשוני שיהיה קרוב לגודל הבלוק.
במקרה של צופן 128 סיביות יהי .
לאחר מכן מייצרים שני ערכים אקראיים על ידי הצפנה:
ואז הסדרה לצורך ההלבנה מתקבלת על ידי:
המסר מחולק ל- בלוקים בגודל סיביות (לדוגמה במקרה של AES סיביות, אם מכיל 1,000 סיביות, ו- מחולק ל-8 בלוקים כאשר הבלוק האחרון מרופד ב-24 אפסים).
לצורך ההצפנה המאומתת נדרשים שני מפתחות שונים כל אחד בגודל סיביות, כאשר נקבע לפי צופן הבלוקים שנבחר וכן וקטור אתחול חד פעמי גם הוא בגודל סיביות שבו משתמשים רק פעם אחת עבור מפתח נתון.
להכנה תחילה מפעילים את אלגוריתם הכנה לעיל כדי לקבל את הסדרה .
הטקסט המוצפן מתקבל על ידי:
וכן הוא וקטור האתחול ו- הוא תג האימות.
שימו לב שכעת הטקסט המוצפן התרחב בשני בלוקים נוספים, הראשון הוא בלוק וקטור האתחול והאחרון הוא בלוק האימות כשבאמצע הטקסט המוצפן.
כאמור מפתחות ההצפנה משותפים לשולח והמקבל.
תחילה מחלצים את וקטור האתחול עם המפתח השני .
הפונקציה היא פונקציית הפענוח של צופן הבלוקים.
מפעילים את הפונקציה להכנת סדרת ההיסטים לצורך ההלבנה (באחת משתי השיטות לעיל) עם הפרמטרים כדי לחשב את הסדרה ואז:
אם לא, הטקסט המוצפן נדחה בגלל שינוי ייתכן זדוני, במהלך ההעברה.
ביטחון IAPM מתואר כצירוף של שני מאפיינים: indistingushability כנגד התקפת מוצפן-נבחר ושלמות.
בכללות הכוונה שהאלגוריתם מבטיח שהטקסט המוצפן לא יהיה ניתן להבחנה מערך אקראי אמיתי וכן שלא ניתן יהיה לחשב תג אימות מתאים לטקסט מוצפן כלשהו ללא ידיעת מפתח ההצפנה המשותף לשולח והמקבל.
אילו הנחות סטנדרטיות שמצפים מצופן בלוקים ו-MAC בהתאמה.
ההוכחה של Jutla מראה שאלגוריתם IAPM בטוח אם צופן הבלוקים בטוח.
וכן פונקציית ההלבנה היא בעצם פונקציית גיבוב אוניברסלית .
הוכח שאין צורך בהגדרה מחמירה של פונקציה אקראית אוניברסלית אלא מספיק שהערכים לצורך ההלבנה יהיו 'בלתי תלויים הדדית'.
ההתפלגות של פונקציות בלתי תלויות , נקראת , אם עבור כל קבוע ועבור זוגות ערכים שונים מתקיים
הוא מספר הבלוקים ו- ערך בטווח [0,1].
I-View (או Eye-View) הוא כלי טיס בלתי מאויש קטן מתוצרת התעשייה האווירית לישראל המשמש למטרות סיור.
לכלי הטיס מנוע בעוצמה של 25 כוחות סוס וכן נחיתה קבוע.
הוא נמצא גם בשימוש אזרחי למטרות גילוי שרפות יער, ובגרסה זו הוא מוכר בשם FireBird.
- באפריל 2009 פורסם כי רוסיה נוטשת את תוכנית הכטב"מים מתוצרת עצמית ורוכשת 12 מערכות כטב"ם מתוצרת ישראל ובהן מל"טים מהדגמים: I-View 150, הכטב"ם הטקטי Bird-Eye 400 ו-Searcher2.
- ב-13 בדצמבר 2005 הודיעה התעשייה האווירית כי זכתה במכרז לאספקת מערכות I-View לצבא האוסטרלי (בשותפות עם בואינג אוסטרליה).
שנה אחר כך, ב-14 בדצמבר 2006, נחתמה העסקה, אולם העסקה בוטלה בספטמבר 2008 לפני שיצאה לפועל.
IAMX (בעברית: אני הוא X, בהלחם בסיסים) הוא פרויקט סולו מוזיקלי של כריס קורנר, לשעבר חבר להקת "Sneaker Pimps".
הפרויקט נוסד בשנת 2004 בלונדון, והחל משנת 2006 הוא ממוקם בברלין.
זהו פרויקט מוזיקלי עצמאי, המשלב בתוכו גם מוטיבים של אמנות חזותית.
מבחינה מוזיקלית, IAMX חולשת על מספר ז'אנרים, מרוק אלטרנטיבי ו-EBM, דרך סינת'פופ ומוזיקת ריקודים, ועד שירים המושפעים מבורלסק ובלדות רגשניות.
שירי הפרויקט עוסקים בנושאים של זהות מינית, מוות, אהבה, התמכרות לסמים, דקדנס, ניכור, ביקורת על דת ופוליטיקה וזהות מגדרית.
נושא ערפול הזהות המגדרית מקבל ביטוי גם בדמותו ובמראהו האנדרוגיני של קורנר עצמו.
ההופעות החיות של IAMX מתאפיינות בהופעות אנרגטיות ותיאטרליות, וכוללות שימוש בתלבושות לא שגרתיות, צבעי גוף, במה מעוצבת ופרופס.
אלמנט האמנות החזותית בא לידי ביטוי גם בווידאו קליפים של IAMX.
IAMX נוסדה ב-2004 על ידי קורנר בלונדון.
השם "I am X" מתייחס ל-"Becoming X" (בתרגום מילולי: "בדרך להיות X"), שמו של אלבום הבכורה של להקת "Sneaker Pimps", שבה היה חבר קורנר.
קורנר הסביר שעם הקמת IAMX הוא הרגיש שהוא כבר לא בדרך להיות X, אלא שהוא כבר X.
לדבריו, משמעות ה-X היא שינוי בלתי פוסק, בדומה למשתנה במשוואה מתמטית.
בינואר 2004 יצא "Your Joy Is My Low" (בתרגום מילולי: "ההנאה שלך היא השפל שלי"), מיני אלבום הבכורה של IAMX.
האלבום יצא לאור באוסטריה, במהלך סיבוב ההופעות הראשון של IAMX, והופץ ב-222 עותקים בלבד.
ביולי אותה שנה יצא אלבום האולפן המלא הראשון של הפרויקט, "Kiss + Swallow" (בתרגום מילולי: "לנשק + לבלוע").
האלבום כולו הוקלט באולפן הביתי הפרטי של קורנר, בין סוף 2003 לתחילת 2004. הוא מורכב ברובו משירים שנועדו להיכלל באלבום האולפן הרביעי של "Sneaker Pimps", שלא יצא לאור בסופו של דבר.
לאחר צאת האלבום, קורנר יצא לסיבוב הופעות עם IAMX במספר מדינות באירופה ובארצות הברית.
ביוני 2008 יצא האלבום גם בארצות הברית, באמצעות מטרופוליס רקורדס, ועם עטיפה שונה.
אלבום האולפן השני של הפרויקט, "The Alternative" (בתרגום מילולי: "האלטרנטיבה") יצא באירופה באפריל 2006, באוקטובר 2007 בבריטניה ובמאי 2008 בארצות הברית, גם הפעם באמצעות מטרופוליס רקורדס.
עטיפת האלבום בגרסתו האמריקאית שונה מעט, וגם חלק משירי האלבום מופיעים בגרסאות שונות.
בקיץ 2006 גיבש קורנר את ההרכב שילווה אותו בהופעות החיות של IAMX בשנים שלאחר מכן: ג'נין גזאנג (קלידים וקולות רקע), דין רוזנצווייג (גיטרה ובס) וטום מארש (תופים).
רוזנצווייג ומארש עזבו את ההרכב בשנת 2010, בעוד שגזאנג ממשיכה עדיין לקחת חלק בפרויקט.
אלבום הופעה חיה בהוצאה מוגבלת, "Live In Warsaw" ("בהופעה חיה בוורשה"), יצא בנובמבר 2008 בלייבל הפרטי של הפרויקט, "61seconds".
במאי 2009 יצא אלבום האולפן השלישי של IAMX, "Kingdom of Welcome Addiction" (בתרגום מילולי: "ממלכה של התמכרות רצויה"), אשר היה קודר יותר משני האלבומים הקודמים.
קורנר עצמו תיאר את האלבום: "כמו דיסניוורלד, אבל עם ליפסטיק, ציניות ושנינות".
בתחילת 2010 חלו שינויים בהרכב שמלווה את קורנר בהופעות החיות: ג'נין גזאנג נותרה (קלידים וקולות רקע), ואליה הצטרפו אלברטו אלוורז (גיטרה, קולות רקע, תופים ובס) וג'ון הרפר (תופים).
באוגוסט 2010 הרפר הוחלף על ידי MAX, מכונת תופים שתוכנתה על ידי קורנר.
אלבום האולפן הרביעי של הפרויקט, "Volatile Times" (בתרגום מילולי: "זמנים בלתי יציבים"), יצא באירופה במרץ 2011. זהו האלבום הראשון של IAMX שיצא גם בפורמט של תקליט ויניל.
הסינגל המוביל מהאלבום היה "Ghosts of Utopia" (בתרגום מילולי: "הרוחות של אוטופיה"), והוא יצא בינואר 2011. האלבום הגיע בשיאו למקום ה-68 במצעד האלבומים של גרמניה.
בספטמבר 2013 יצאה בארצות הברית וקנדה גרסה מחודשת לגמרי של האלבום, שכללה גם שלושה שירי בונוס ועטיפה שונה.
במהלך 2011 יצאה IAMX לשני סיבובי הופעות באירופה, בהם לקחה חלק בהרכב קרולין ובר, שניגנה על תופים.
"The Unified Field" (בתרגום מילולי: "השדה המאוחד"), אלבום האולפן החמישי של IAMX, יצא במרץ 2013. לראשונה קורנר לא הפיק את האלבום לבדו, ושותפו להפקה היה ג'ים אביס, שהיה שותף להפקת אלבום הבכורה של "Sneaker Pimps" והפיק אלבומים גם לאדל ולארקטיק מאנקיז.
בעקבות האלבום יצאה IAMX לסיבוב הופעות בשם "Animal Impulses Tour" (בתרגום מילולי: "סיבוב הדחפים החייתיים"), כשלהרכב הצטרפו ריצ'רד אנקרס (תופים) וסמי דול (קלידים וקולות רקע).
סיבוב ההופעות החל באירופה ונמשך בצפון אמריקה.
אלבום האולפן השישי של הפרויקט, "Metanoia" (בתרגום מילולי: התחרטות ושינוי באורח החיים כתוצאה מחזרה בתשובה), יצא ב-2 באוקטובר 2015. הסינגל הראשון מתוכו, "Happiness" ("אושר"), יצא ביוני 2015.
Your Joy Is My Low (מיני אלבום, 1 בינואר 2004)
Live in Warsaw (הופעה חיה, 14 בנובמבר 2008)
IAME Rastrojero Conosur היא מכונית משפחתית, 4 דלתות, מתוצרת יצרנית המטוסים והרכב הארגניטינית "Industrias Aeronáuticas y Mecánicas del Estado" אשר יוצרה בין השנים 1974–1979.
דגם ה-"IAME Rastrojero Conosur" תוכנן לשימוש כמונית על בסיס הדור השני של "IAME Rastrojero".
צבע: גוף ירוק, גג לבן
מנוע קירור מים (10 ליטר)
מערכת דלק: בוש EP / VA הזרקת עקיפה
IANDS (ראשי תיבות באנגלית של: International Association for Near-Death Studies, תרגום: האגודה הבינלאומית לחקר חוויות סף-מוות) הוא מוסד ללא כוונת רווח עם משרדים ראשיים בדרהאם, צפון קרוליינה, העוסק בפן האקדמי של חקר חוויות סף-מוות (NDE).
העמותה נוסדה בארצות הברית בשנת 1981, על מנת ללמוד ולספק מידע על תופעות של חוויית סף מוות.
ועם השנים הפכה לארגון בינלאומי, אשר כולל יותר מ-50 קבוצות מקומיות ברחבי העולם, וכ-850 חברים.
אגודות, קבוצות הדרכה ותמיכה, הוקמו בערים הגדולות בארצות הברית.
IANDS תומך ומסייע לאנשים החווים חוויית סף-מוות, משפחותיהם ואנשים הקרובים להם.
באופן רשמי הארגון גיבש חזון של רצון לבנות "הבנה גלובלית של המוות, וחוויית סף-מוות, באמצעות מחקר, חינוך ותמיכה".
בשנת 2020 הוקם הסניף הישראלי של IANDS על ידי הילה ברוך, שעברה בעצמה חוויית מוות קליני.
העמותה הישראלית נקראת "העמותה ללימוד וחקר חוויות סף מוות- אייאנדס ישראל (ע"ר)"
ליגת ה-I-League ההודית (בהינדי: आई-लीग) (בעבר נקראה הליגה הלאומית לכדורגל) היא ליגת המשנה של הכדורגל בהודו , מתחת לליגת ה-ISL.
מסיבות מסחריות שמה הרשמי הוא "Hero I-League".
כיום בליגה מתמודדות 12 קבוצות.
הליגה נחשבה לליגה הבכירה בהודו, אך החל מעונת 2022/2023 הפכה ליגה זו לליגה השנייה בהודו, מתחת לליגת ה-ISL.
תחרות זו החלה את דרכה ב-1996 כליגה חובבנית/חצי מקצועית "הליגה הלאומית לכדורגל" (NFL), ולאחר מכן בנובמבר 2007 הפכה לליגה מקצועית.
הליגה מותגה כליגה המקצוענית הראשונה אי פעם בכדורגל ההודי, עם מטרה להרחיב את מאגר השחקנים המקומיים על מנת לחזק את הנבחרת המקומית.
בניגוד לליגת ה-ISL, בליגה יש מערכת תמורות (ירידות ועליות של קבוצות מהליגות הנמוכות), מהליגה הנמוכה יותר ה-"I-League השנייה".
מאז תחילת קיום הליגה, שבעה מועדונים שונים סיימו בתור אלופי הליגה, כאשר קבוצת מועדון הספורט דמפו היא שיאנית הזכיות עם 3 אליפויות.
אליפויות לפי קבוצות (בלי NFL)
סוגי מנועים: מנוע בנזין, מנוע דיזל, הנעה אחורית 4x2
תצורות: 2 דלתות, 2 דלתות (קבינה כפולה), 4 דלתות (קבינה כפולה), 4 דלתות מסחרית
מנועי דיזל, סוגי הנעות: הנעה אחורית 4x2, הנעה כפולה 4x4
על בסיס הדור השני תוכנה מונית מדגם "IAME Rastrojero Conosur".
IAR מערכות היא חברת תוכנת מחשבים שוודית, המתמחה בכלי פיתוח למערכות משובצות.
IAR מערכות הוקמה בשנת 1983 והיא רשומה ב-NASDAQ OMX בסטוקהולם.
"IAR" הוא ראשי תיבות של: Ingenjörsfirman Anders Rundgren, שפירושו אנדרס רונדגרן הנדסה.
IAR מפתחת מהדרים, מנפי שגיאות ל-C ו-C++, וכלים אחרים לפיתוח ודיבוג קושחה עבור מעבדי 8, 16, ו-32-bit.
החברה החלה את דרכה בשוק 8 הביט, ועברה לשוק 32 הביטים המתרחב, במיוחד בשוק המיקרו-בקרים של 32 ביט.
מטה IAR נמצא באופסלה שבשוודיה, ומונה מעל 200 עובדים.
החברה פועלת עם חברות בנות בגרמניה, צרפת, יפן, קוריאה הדרומית, סין, ארצות הברית ובריטניה ומגיעה לשאר העולם באמצעות מפיצים.
מערכות IAR היא חברת בת של הגוף הניהולי "IAR Systems Group".
IAR Embedded Workbench - סביבת פיתוח הכוללת מהדר C / C++, כלי ניתוח קוד C-STAT ו-C-RUN, כלי אבטחה C-Trust ו-Embedded Trust וניתוח ואיתור ובדיקות
Visual State - כלי תכנון לפיתוח מערכות תכנות מונעות אירועים המבוססות על פרדיגמת מכונות מצבים.
IAR Visual State מציג למפתח את קבוצת המשנה של מכונת המצבים של UML לייצור קוד C / C++.
על ידי הגבלת יכולות התכנון למכונות מצבים ניתן להשתמש בבדיקת מודלים רשמית כדי למצוא ולסמן שדות לא רצויים כמו מבוי סתום וחלקים בלתי נגישים של התכנון.
הוא לא עורך UML מלא.
ערכת IAR KickStart - סדרת סביבות הערכת תוכנה וחומרה המבוססות על מיקרו-בקרים שונים.
תאימות לתקני ISO / ANSI C: (נכון למרץ 2017)
(זמין לראשונה בכלים ARM v8.10)
(זמין לראשונה בכלים ARM v8.40)
(זמין לראשונה בכלים ARM v8.30)
תאימות ל-C ++ Embedded: (נכון לפברואר 2015)
Embedded C ++ (EC ++) כהגדרתה של טיוטת הוועדה הטכנית Embedded C ++, גרסה WP-AM-0003, 13 באוקטובר 1999.
כלל בדיקת התאמה של MISRA C:
ב-4 במאי 2016 עשתה הלהקה את הופעת הבכורה שלה, עם פרסום המיני-אלבום הראשון שלהן, Chrysalis.
סיבוב ההופעות "Time Slip – I.O.I", שנערך בין ה-20 עד ל-22 בינואר 2017, היה לפעילות האחרונה שלהן כ-I.O.I על הבמה.
הלהקה התפרקה רשמית בסוף ינואר 2017.
בנובמבר 2015, הכריזה רשת Mnet על תוכנית ההישרדות החדשה שלה, שתרכז 101 מתלמדות מ-46 חברות בידור כדי להקים להקת בנות עם אחת עשרה חברות שנבחרו על ידי הצופים.
התוכנית עלתה לראשונה ב-21 בינואר 2016, והסתיימה ב-1 באפריל 2016.
לפני "Produce 101", זכו חלק מחברות I.O.I להכרה לאחר שהופיעו בתוכניות טלוויזיה אחרות.
קים סה-ג'ונג הייתה מתחרה בתוכנית "K-pop Star 2" ב-2012, ג'ון סומי השתתפה בתוכנית ההישרדות "Sixteen" משנת 2015, וצ'וי יו-ג'ונג הופיעה בדרמת האינטרנט "To Be Continued".
בספטמבר 2015, החלה ג'ונג צ'א-יון את דרכה כחברה ב-DIA, אך פרשה זמנית מהלהקה כדי להצטרף ל-"Produce 101".
בנוסף, היא הופיעה הופעת קמע בדרמת האינטרנט "Sweet Temptation" משנת 2015.
תחילה, הופעת הבכורה של הלהקה תוכננה ל-1 באפריל 2016 עם השיר "Crush", אותו ביצעו כחלק מהגמר של התוכנית, אך YMC אנטרטיינמנט ו-Mnet החליטו לדחות את הבכורה כדי לשפר את הקונספט והכוריאוגרפיה, וכדי לאפשר ללהקה להוציא שיר חדש כסינגל בכורה.
ב-3 באפריל 2016 נחשף כי במקום להוציא סינגל דיגיטלי כפי שתוכנן תחילה, הלהקה תפרסם מיני-אלבום עם שירים שונים.
בנוסף, דווח כי ללהקה תהיה תוכנית ריאליטי משלה ב-Mnet.
באותו היום, בירכו חברות הלהקה את המעריצים בפעם הראשונה בתור I.O.I, דרך הערוץ הרשמי שלהן באפליקציית Naver V.
ב-4 במאי 2016, הוציאה הלהקה את מיני-אלבום הבכורה שלה, Chrysalis, לצד וידאו קליפ לסינגל המוביל, "Dream Girls".
השיר הוא רצועת טראפ פופ דאנס שנכתבה על ידי ארו ופול, וכולל מילות ראפ שנכתבו על ידי חברות הלהקה, לים נה-יונג וצ'וי יו-ג'ונג.
ב-5 במאי, ערכה הלהקה את ההופעה הראשונה שלה, ב-אם קאונטדאון של Mnet, וביצעה את הסינגל המוביל ואת השיר "Knock Knock Knock".
באותו היום, ערכה הלהקה את מופע הראווה הראשון שלה, וכן מפגש מעריצים בגימנסיית ג'אנגצ'ונג שבסיאול.
ב-10 ביוני 2016, הכריזה YMC על תת-להקה, שתורכב מחברות הלהקה, לים נה-יונג, צ'ונגהא, ז'ו ג'ישונג, קים סו-הייא, צ'וי יו-ג'ונג, קים דו-יון וג'ון סו-מי.
התת-להקה נועדה לקדם את המיני-אלבום השני של הלהקה במהלך קיץ 2016. באותה התקופה, השתתפה ג'ונג צ'א-יון במיני-אלבום שהוציאה הלהקה DIA, של MBK אנטרטיינמנט, בה היא חברה גם כן.
קים סה-ג'ונג וקאנג מי-נה התכוננו להופעת הבכורה שלהן כחברות בלהקת הבנות "גוגדן", של Jellyfish אנטרטיינמנט, ויו יון-ג'ונג השתתפה במיני-אלבום השני של להקת הבנות השנייה בה היא חברה WJSN, של החברה סטארשיפ אנטרטיינמנט.
ב-9 באוגוסט 2016, הוציאה התת-להקה סינגל בשם "Whatta Man (Good Man)".
השיר נוצר בהשראת "What a Man" של לינדה לינדל והופק על ידי ריאן ס.
ג'ון, שגם הלחין את השיר "Crush" של I.O.I.
הכוריאוגרפיה של "Whatta Man" הורכבה על ידי חברת הלהקה צ'ונגהא.
ב-15 באוגוסט 2016, הוציאה I.O.I את הסינגל הדיגיטלי "Hand in Hand", גרסה מחודשת לשיר הנושא של אולימפיאדת סיאול 1988, שבוצע במקור על ידי להקת קוריאנה.
ב-17 באוקטובר 2016, הוציאה הלהקה את המיני-אלבום השני שלהן, ששמו .
הסינגל המוביל, "Very Very Very", נכתב, הולחן ועובד על ידי פארק ג'ין-יונג, מייסד החברה בה מיוצגת ג'ון סומי, JYP אנטרטיינמנט.
השיר הוא אחד מהמהירים ביותר שפארק אי פעם יצר, עם קצב של 206 פעימות לדקה.
ב-16 באוקטובר 2016, התוכנית המיוחדת של הלהקה, ששמה "I Miss You Very Very Very Much Show", שודרה בשידור חי דרך רשת Mnet, ומאוחר יותר, בחצות, פורסם המיני-אלבום, והווידאו קליפ הנלווה לסינגל המוביל.
ב-26 באוקטובר, זכו I.O.I בגביע תוכנית המוזיקה הראשון שלהן כלהקה שלמה עם "Very Very Very", בתוכנית "Show Champion".
ב-5 בנובמבר 2016, אישרה YMC אנטרטיינמנט כי I.O.I תתפרק ב-31 בינואר 2017. חברות הלהקה המשיכו את פעילותן כחלק מהלהקה עד תום החוזים שלהן, ובין היתר, הופיעו הופעת אורח בתוכניות שונות כגון, "Immortal Songs: Singing the Legend", "Yang and Nam Show" ו-"Knowing Bros".
בין ה-20 ל-22 בינואר 2017, ערכו I.O.I את סיבוב ההופעות האחרון שלהן, ששמו "Time Slip – I.O.I".
סיבוב ההופעות ארך שלושה ימים, ונערך בגימנסיית ג'אנגצ'ונג, שם גם ערכה הלהקה את הופעת הבכורה שלה.
ב-10 בינואר 2017, נחשף כי הלהקה קיבלה שירים ממפיקים ומכותבי שירים שונים כשירים פוטנציאליים לפרסום, בהם ג'יניונג, חבר בלהקה B1A4. ב-17 בינואר, הודיעה YMC אנטרטיינמנט הודיעה שהסינגל האחרון של הלהקה לפני הפירוק הרשמי נקרא "Downpour".
השיר נכתב והופק על ידי ווזי, חבר בלהקה "סבנטין".
הבלדה נבחרה באופן אישי והוקלטה על ידי כל אחת עשרה חברות הלהקה.
הסינגל הדיגיטלי והקליפ הנלווה פורסמו למחרת בחצות.
יום הצילומים האחרון של I.O.I כלהקה היה ב-25 בינואר 2017, כאשר הן פרסומת חדשה עבור מותג מדי בית הספר "Elite", לצד להקת הבנים פנטאגון.
I.O.I התפרקה רשמית ב-29 בינואר, עם הופעת הטלוויזיה האחרונה של חברות הלהקה ב-Section TV של רשת MBC.
כמו כן, ב-31 בינואר הוכרז שהשיר "Downpour" זכה בגביע ינואר 2017 של "Inkigayo".
ההכרזה לא התרחשה בשידור חי בעקבות ראש השנה הירחית.
ב-1 ביולי 2019, אישר סטודיו בלו שהלהקה תתאחד באוקטובר 2019 עם תשע מהחברות, למעט יו יון-ג'ונג וג'ון סו-מי.
ב-6 בספטמבר, נודע כי האיחוד המתוכנן נדחה לדצמבר.
ב-29 באוקטובר, בוטל האיחוד עקב חוסר התאמה בין לוח הזמנים של חברות הלהקה וחקירת אמינות ההצבעה בתוכנית "Produce 48" של רשת Mnet, בה הוקמה הלהקה.
ב-4 במאי 2021, יום השנה החמישי להופעת הבכורה של I.O.I, ערכה הלהקה (פרט למינה וג'י-צ'יונג) איחוד בשידור חי.
ג'ישונג הצליחה להצטרף לשידור דרך שיחת וידאו.
ב-24 במרץ 2016, דווח כי עוד לפני גמר התוכנית "Produce 101", הלהקה כבר אישרה שבע השתתפויות בפרסומות של חברות שונות, עם רווח המוערך בכ-1.4 מיליארד וון קוריאני.
עם זאת, בשל גיל השתייה החוקי בקוריאה הדרומית, רק שלוש חברות, לים נא-יונג, צ'ונגהא וקים סה-ג'ונג, היו מעורבות בצילומי הפרסומת למשקה האלכוהולי החדש של HiteJinro.
ב-11 באפריל 2016, נבחרו I.O.I כיצגניות של המשחקים "100 Shots 100 Hits" ו-"StoneAge", מבית Netmarble .
בנוסף, הן שרו את פסקולי המשחקים.
למחרת, אושרה הלהקה כפרזנטורית החדשה של SK Telecom, ספקית הסלולר הגדולה ביותר בקוריאה הדרומית.
I.O.I היו גם פרזנטוריות של מותג הקינוחים "Petizel Eclairs" השייך לחברה הקוריאנית CJ CheilJedang, ושל מותג האופנה הקוריאני Pancoat.
ב-25 במאי 2016, מונו I.O.I כדוגמניות השיווק של KB Kookmin Bank, אחד הבנקים הגדולים בקוריאה הדרומית.
ב-7 ביוני 2016, נבחרו חברות הלהקה כדוגמניות במכירה פומבית בשוק המקוון.
ב-18 באוגוסט 2016, הכריז מותג תלבושות בית הספר "Elite" על שיתוף הפעולה שלהם עם I.O.I ולהקת הבנים פנטאגון בתור הפרזנטורים החדשים שלהם.
I.O.I סאב-יוניט – נאיונג, צ'ונגהא, ג'ישונג, סוהייא, יוג'ונג, דויון וסומי
שם פרטים מיקומי שיאבמצעדים מכירותKORUS World Chrysalis יצא לאור: 4 במאי 2016
JPN: 1,322 "—" מציין סינגל שלא נכנס למצעדים או לא הופץ באזור זה.
US: 2,000 "—" מציין סינגל שלא נכנס למצעדים או לא הופץ באזור זה.
שם שנה במצעדים מכירות אלבוםKOR"Together as One" 2016 — Hooxi, The Beginning "—" מציין סינגל שלא נכנס למצעדים או לא הופץ באזור זה.
"I.M" (נשמע כמו "I am", צירוף באנגלית שפירושו "אני") הוא סינגל שהוקלט על ידי הזמר הישראלי מיכאל בן דוד.
השיר ייצג את ישראל באירוויזיון 2022, לאחר שזכה בגמר העונה הרביעית של "אקס פקטור ישראל".
את השיר כתבו והלחינו לידור סעדיה, חן אהרוני ואסי טל.
ב-30 בינואר 2022 פורסמו שני השירים אותם בן דוד יבצע במשדר "השיר שלנו לאירוויזיון", בהפקת כאן 11, "I.M" ו-"Don't".
ב-3 בפברואר 2022 בחרו שופטי האקס פקטור, הוועדה המקצועית של תאגיד השידור הישראלי והקהל את "I.M" כשיר הנבחר לבן דוד לאירוויזיון.
הוא ביצע את השיר בגמר האקס פקטור, ב-5 בפברואר, והגיע למקום הראשון.
ב-25 בינואר 2022 נקבע בהגרלת חצאי הגמר כי ישראל תופיע בחלק הראשון של חצי הגמר השני.
בראיון לאתר "וואלה" נשאל בן דוד האם העיבוד והבימוי ישונו לקראת התחרות, והשיב בחיוב.
הגרסה החדשה של השיר פורסמה ב-14 במרץ 2022. את הופעת האירוויזיון ביים מרווין דיטמן האוסטרי, שביים גם את הופעת האירוויזיון של קונצ'יטה וורסט באירוויזיון 2014.
ישראל הופיעה שנייה, לאחר פינלנד ולפני סרביה.
ב-12 במאי 2022 ביצע בן דוד את "I.M" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי.
"I.M" הוא שיר שמאדיר את עוצמתו הפנימית של האדם.
מופיעות בו מספר מילות העצמה דוגמת "I'm stunning" ("אני מדהים"), "I'm a winner" ("אני מנצח") ו-"I'm brave" ("אני אמיץ").
בריאיון לכאן גימל הסביר בן דוד כי "I.M" מצליח לבטא את אישיותו ה"תאטרלית" וה"מוגזמת", לצד הכאב שעבר כילד על נטייתו המינית וקולו הגבוה.
IAR-80 (או IAR-81 בדגם המתקדם) הוא מטוס קרב ותקיפה קלה תוצרת תעשיית התעופה הלאומית של רומניה, על בסיס מטוס PZL P-24 הפולני.
הוא יוצר בין השנים 1940–1944 בכמות של כ־400 יחידות, והיה בשירות עד שנת 1952 בחיל האוויר הרומני.
עקב צורכי הביטחון של רומניה והרצון לשמור אותה עצמאית ככל האפשר מבחינה זאת מבחינה תעשייתי וכלכלית.
בעוד רוחות מלחמה החלו מנשבות מעל אירופה.
הוחלט ברומניה בסוף שנות ה–30 על פתיחת פרויקט ליצור מטוס קרב מקומי.
בראש צוות הפרויקט עמדות פרופ' יון גרוסו, יון קושריאנו, אינג' ג'ורגה זוטה, ויזירו גרוסו ויון וולנר.
לבסוף הוחלט כי המטוס החדש יהיה מבוסס על PZL P-24 שיוצר ברישיון אותו יחליף כמטוסי קו ראשון.
עיקר השינויים שהוכנסו היו הכנף החדשה לחלוטין, תא הטייס שחלו בו שינויים בנוסף לסגירתו והרחקתו לאחור, בעוד החימוש והמנוע השתנו לא הרף.
לעומת זנב המטוס בו לא יכול שינוי גם בדגמים המתקדמים.
הפרויקט שהתקדם באיטיות הניב פרי באפריל 1939 עם טיסת המבחן של האב-טיפוס שהשיגה תוצאות חיוביות מלבד כמה בעיות קלות שהתגלו בבדיקות תוקנו במהלך השנה הבאה.
אב הטיפוס המשופר של IAR-80 התחרה אל מול ההיינקל 112 הגרמני שהגיעה זה עתה לקראת הזמנה ומלבד ביצועי המנוע והחימוש IAR-80 הוכיח את עדיפותו.
חיל האוויר הרומני התרשם והזימן את ה–100 היחידות על חשבון ההזמנה של המטוס הגרמני.
מטוס זה שהיה יכול בתחילת דרכו להוות אתגר גם למטוסים הטובים ביותר של אותה התקופה (כמו: המסרשימיט והספיטפייר) "לא הגשים את חזונו" במלואו עקב הקשיים שהוצבו בפני תעשיית התעופה הצעירה של רומניה והצורך שלה לבחור צד בסכסוך הבין מעצמתי, מה שהוביל לבסוף גם העדפה ביבוא מאשר יצור מקומי.
מטוס זה ראה יחסית פעילות מוגבלת אבל מגוונת בין היתר בחזית המזרחית במבצע ברברוסה ובהגנה על נכסים אסטרטגים בשטח האווירי של רומניה מפני הפצצות בעלות הברית
I've Tried Everything but Therapy (Part 2) (בעברית: "ניסיתי הכל מלבד טיפול (חלק 2)") הוא אלבום האולפן השני של הזמר האמריקאי טדי סווימס ואלבום ההמשך לאלבום הבכורה שלו, I've Tried Everything but Therapy (Part 1).
האלבום יצא ב-24 בינואר 2025 תחת הוצאת חברת התקליטים וורנר רקורדס.
טדי סווימס היה בעבר סולן בלהקת פוסט-הארדקור לפני שפנה לקריירה כזמר סול.
השיר המצליח ביותר של סווימס נכון לינואר 2025 הוא "Lose Control", שהגיע למקום הראשון במצעד בילבורד הוט 100 במרץ 2024 לאחר 32 שבועות, הזמן הארוך ביותר לזמר להגיע למקום הראשון בהיסטוריית המצעד, וצבר 1.4 מיליארד השמעות בספוטיפיי.
"Lose Control" שהה במשך 48 שבועות לא רצופים בעשירייה הראשונה במצעד והוכתר לשיר השנה של 2024 במצעד בילבורד.
אלבום הבכורה של סווימס I've Tried Everything but Therapy (Part 1) שיצא בספטמבר 2023 זכה להצלחה עולמית והגיע לעשירייה הראשונה במצעד במדינות כמו נורווגיה, הולנד, שוודיה ואוסטרליה.
האלבום גם זכה למעמד זהב בארצות הברית, בריטניה ומדינות נוספות.
על רקע הצלחתו, סווימס היה מועמד לראשונה לפרס גראמי בשנת 2025 בקטגוריית "תגלית השנה".
האלבום I've Tried Everything but Therapy (Part 2) הוא המשך לאלבום משנת 2023, I've Tried Everything but Therapy (Part 1), ונשען על סגנון נשמה רטרו עם אלמנטים של רוק קל עם מוטיב מרכזי של מערכות יחסים סוערות.
הוא כולל 13 שירים ושיתופי פעולה עם אמנים כמו גיביון, מוני לונג, קוקו ג'ונס וגלורילה.
כל השירים נכתבו בשיתוף פעולה עם צוות יוצרים קבוע הכולל את מיקי אקו ואנשי צוות לשעבר של ואן דיירקשן, ג'וליאן בונטה וג'ון ראיין.
סווימס חשף כי השיר "Bad Dreams" נכתב בהשראת בת זוגו, רייש רייט, שעזרה לו להתמודד עם לילות ללא מנוחה באמצעות גישה הוליסטית.
בביקורת על האלבום שפורסמה ב"גרדיאן" נכתב כי הוא ממשיך לייצר מוזיקת נשמה רטרו מושקעת עם השפעות ממוטאון וסטאקס, אך סובל לעיתים מבעיות ליריות שטחיות.
חלק מהשירים, כמו "Funeral" ו-"Your Kind of Crazy", בולטים באיכותם, בעוד שאחרים, כמו "Northern Lights" ו-"Hammer to the Heart", נראים מותאמים במיוחד לפלטפורמות הסטרימינג.
הפזילה לסגנון רוק רך בשירים כמו "Bad Dreams" ו-"It Ain't Easy" מצליחה יותר.
הביקורת מסכמת שטדי סווימס רוכב על גל ההצלחה הנוכחי אך לא ברור אם יוכל להסתגל לשינויים במוזיקה בעתיד.
בביקורת שפורסמה ב"פייננשל טיימס", נכתב כי שירים כמו "Not Your Man" ו-"Funeral" מדגישים את סגנון הנשמה הרגשני של סווימס, בעוד ששירים כמו "Black & White" מוסיפים נופך פופ-סול.
עם זאת, חלק מהשירים נתפסים כממוצעים וחזרתיים.
האלבום זכה לציון 3 מתוך 5 כוכבים ונחשב למאמץ כנה אך לא פורץ דרך.
בביקורת שפורסמה ב-"NME", האלבום נתפס כמרתק, מרגיע ומלא רגש, ומצליח לשלב בין ישן לחדש באופן שמשקף את המהות המוזיקלית והאישית של טדי סווימס.
ארגוןרשימהמיקוםמקורבילבורד50 האלבומים הטובים ביותר של שנת 2025: עד כה–
ערוץ i24NEWS בעברית הוא ערוץ חדשות ואקטואליה שהחל את שידוריו בעברית ב־30 ביוני 2024, ומשדר מהדורות חדשות ומשדרי אקטואליה לאורך היום.
הערוץ הוא חלק מרשת i24NEWS, המפעילה בנוסף שלושה ערוצי חדשות המשודרים בכל העולם בשלוש שפות: אנגלית, צרפתית וערבית.
חלק ממבקרי נתניהו טוענים כי הערוץ נוקט באידאולוגיה ימנית ובתמיכה בבנימין נתניהו.
ערוץ i24NEWS זמין לצפייה בספקיות התוכן השונות באפיק 15, ולוגו הערוץ מציג גם את שמו, "i24NEWS", וגם את המספר "15".
הערוץ עלה לאוויר בפלטפורמות בתשתית אינטרנטית, המהוות כ-77% מבתי האב בישראל, בהן סלקום TV, פרטנר tv+, yes+, סטינגTV, FreeTV, NEXT, ו-HOT בתשתית אינטרנטית, אך לא בספקיות מבוססות כבלים ולוויין.
בנוסף, הערוץ זמין לצפייה חופשית 24/7 באתר האינטרנט שלו.
אולפן i24NEWS נבנה בנמל יפו, באותו מתחם ממנו פועלים הערוצים הבינלאומיים של הרשת.
הערוץ מפעיל גם אתר אינטרנט בכתובת www.i24NEWS.tv, וכן עמודי רשתות חברתיות, בהן YouTube, X (לשעבר טוויטר), פייסבוק, אינסטגרם וטיקטוק – בהם עולות כתבות המשודרות בערוץ וכן עדכוני חדשות שוטפים של כתבי הערוץ.
ערוץ החדשות i24NEWS בעברית הוא הערוץ הרביעי של קבוצת i24NEWS, שקמה ב-2013 כרשת ערוצי חדשות בינלאומיים המשדרים מישראל לעולם באנגלית, צרפתית וערבית.
את הערוץ הקים איש העסקים פטריק דרהי.
ערוצי הרשת באנגלית, צרפתית וערבית עלו לאוויר ב-17 ביולי 2013, והם משודרים ברחבי העולם באמצעות ספקיות כבלים, לוויינים פתוחים, שירותי סטרימינג ואפליקציות תוכן.
בשנת 2017 העמיק את השידור בשוק האמריקאי ופתח אולפנים בטיימס סקוור, וכן הרחיב את תפוצת שידוריו באמצעות מספר ספקיות כבלים ולוויין בארצות הברית, בהן Spectrum, Mediacom, Optimum, Xfinity, SuddenLink ועוד.
לאחר חתימת הסכמי אברהם, יצר הערוץ שיתופיי פעולה עסקיים ואופרטיביים עם גופי מדיה באיחוד האמירויות הערביות.
לאורך השנים הביעו ב-i24NEWS רצון לשדר גם בעברית.
מנכ"ל הערוץ לשעבר, פרנק מלול, אף הכריז זאת רשמית במסיבת העיתונאים באוגוסט 2018, שנערכה לרגל עליית הערוצים הבינלאומיים לשידור בישראל, מהלך שהתאפשר לאחר שבמאי 2016 אושרה הצעת חוק של ח"כ נחמן שי המסדירה את עלייתו לאוויר של הערוץ בישראל.
עד אותה העת, נמנע הדבר בשל אחזקות הבעלים בחברת הכבלים HOT.
שלושת הערוצים הבינלאומיים קיבלו רישיון שידורים ממועצת הכבלים והלוויין.
בינואר 2024 הודיעה רשת i24NEWS רשמית על הקמת ערוץ חדשות בעברית, ומינו את איש התקשורת ישראל טוויטו כמנהל ועורך ראשי.
בניגוד לערוצי הקבוצה באנגלית, צרפתית וערבית, המשדרים לקהל בינלאומי, הערוץ החדש מיועד לקהל ישראלי בלבד ובנוי ממשדרי חדשות ואקטואליה, 24 שעות ביממה, 7 ימים בשבוע.
מיד לאחר ההכרזה, החלו בערוץ בגיוס עיתונאים, כתבים, אנשי הפקה ותוכן, מכל גופי התקשורת בישראל.
בין היתר: העיתונאית מירי מיכאלי נבחרה להוביל את המהדורה המרכזית של הערוץ ומונתה למגישת המהדורה, אורי קואל עזב את חדשות 13 לטובת i24NEWS ונבחר להגיש את התוכנית "הישראלים".
בהמשך הצטרפו ניב גלבוע ודניאל רוט-אבנרי, ובאפריל 2024 הודיעה נוה דרומי על פרישה מערוץ 14 והצטרפות לערוץ.
לאורך תקופת ההקמה ואף מעט לאחר מכן, בערוץ גייסו שורה של עיתונאים, מגישים, פרשנים וכתבים ממגוון כלי תקשורת, בהם אבישי גרינצייג, עמיחי שטיין, נדב אלימלך, לי עייש, סיון סיסאי, טל שנהב וברוך ידיד.
בינואר 2025 שני עיתונאים מובילים הודיעו על הצטרפותם ל-i24NEWS: הראשונה מיכל רבינוביץ', שהייתה עד אז מגישת המהדורה המרכזית של תאגיד השידור הציבורי כאן 11, ומעט אחריה הודיע שרון גל כי הוא עוזב את ערוץ 14 ומצטרף לערוץ כמגיש רצועת השעה 19:00.
ב-30 ביוני 2024 בשעה שמונה בערב החל הערוץ את שידוריו.
מגישת המהדורה המרכזית, מירי מיכאלי, אמרה בפתח המהדורה: "אנחנו מתחייבים בפניכם הצופים תמיד להגיע לחקר האמת.
לא האמת של אחד או אחר - האמת, להציג לכם את העובדות כפי שהן ולהראות את התמונה המלאה כדי שאתם תחליטו בעצמכם מה אתם חושבים".
בין הביקורות שפורסמו למחרת המהדורה הראשונה, נכתב: "הדרך של i24news ללב המיינסטרים עוד ארוכה, אבל ערב הפתיחה שלו היה מבטיח".
באוקטובר 2024 כל פלטפורמות התוכן העבירו את אפיק השידור של i24NEWS לאפיק 15 בשלט.
בהמשך, עלה הערוץ בקמפיין למיתוג i24NEWS באפיק 15 והשיק סרטוני פרסומת בערוצים המתחרים.
במהלך שעורר סערה, סירבו בערוץ 13 לשדר את הסרטון בכיכובו של צבי יחזקאלי, שערק לערוץ החדש כשנה לפני כן.
בהמשך, גם ערוץ 14 סירב לשדר את הפרסומת שמקדמת את i24NEWS.
בנובמבר 2024 הצטרפו לערוץ ברוך שי, לשעבר ראש חטיבת החדשות של תאגיד השידור "כאן", כמשנה למנהל הערוץ, ועילי לוין, לשעבר העורך הראשי של המהדורה המרכזית בכאן 11, כראש מערכת החדשות ב-i24NEWS.
בינואר 2025 סיים הערוץ את תקופת ההרצה והסיר מלוגו הערוץ את המילה "בהרצה".
בהמשך אותו החודש, מונתה רונית גנון-עמית למנכ"לית רשת i24NEWS.